wickkiey/tamil-wikipedia-markdown huggingface dataset:
# சுற்றுலா மற்றும் பயண மேலாண்மை நிறுவனம் (இந்தியா)



**இந்தியச் சுற்றுலா மற்றும் பயண மேலாண்மை நிறுவனம்** (*Indian Institute of Tourism and Travel Management*, சுருக்கமாக: **IITTM**), இந்தியாவின் மத்தியப் பிரதேச மாநிலத்தின் குவாலியர் நகரத்தை தலைமையிடமாகக் கொண்டு செயல்படுகிறது. இதன் பிற வளாகங்கள் புவனேசுவரம், நொய்டா,நெல்லூர், கோவா, புத்தகயை, சில்லாங் மற்றும் காசர்கோடு நகரங்களில் செயல்படுகிறது. இந்நிறுவனம் சுற்றுலா மற்றும் பயணத் துறையில் நிலையான மேலாண்மைக் கல்வி, பயிற்சி மற்றும் ஆய்வுப் படிப்புகளைக்க் கொண்டுள்ளது. இது இந்திய அரசில். செயல்படும் இந்தியச் சுற்றுலா அமைச்சகத்தின் கீழ் செயல்படும் தன்னாட்சி நிறுவனம் ஆகும். 1983ஆம் ஆண்டில் நிறுவப்பட்ட இந்நிறுவனம், அகில இந்திய தொழில்நுட்பக் கல்விக் குழு மற்றும் இந்திய உணவக மேலாண்மை நிறுவனத்தின் அங்கீகாரம் பெற்றுள்ளது.  

## வளாகங்கள்
**இந்தியச் சுற்றுலா மற்றும் பயண மேலாண்மை நிறுவனம்**

| 1 | இந்தியச் சுற்றுலா மற்றும் பயண மேலாண்மை நிறுவனம் (IITTM), குவாலியர் | குவாலியர் | மத்தியப் பிரதேசம் | 1992 | தலைமையிடம் |  |
| --- | --- | --- | --- | --- | --- | --- |
| 2 | இந்தியச் சுற்றுலா மற்றும் பயண மேலாண்மை நிறுவனம் (IITTM), புவனேஸ்வர் | புவனேசுவரம் | ஒடிசா | 1996 | வளாகம் | iittmb.in/ |
| 3 | தேசிய நீர் விளையாட்டுக்கள் நிறுவனம், பனாஜி | பனாஜி | கோவா | 1990 | மையம் |  |
| 4 | இந்தியச் சுற்றுலா மற்றும் பயண மேலாண்மை நிறுவனம் (IITTM), நொய்டா | நொய்டா | உத்தரப் பிரதேசம் | 2007 | வளாகம் | iittmnoida.ac.in/ |
| 5 | இந்தியச் சுற்றுலா மற்றும் பயண மேலாண்மை நிறுவனம் (IITTM), நெல்லூர் | நெல்லூர் | ஆந்திரப் பிரதேசம் | 2008 | வளாகம் |  |
| 6 | இந்தியச் சுற்றுலா மற்றும் பயண மேலாண்மை நிறுவனம் (IITTM), புத்தகயை | புத்தகயை | பீகார் | 2018 | வளாகம் |  |
| 7 | இந்தியச் சுற்றுலா மற்றும் பயண மேலாண்மை நிறுவனம் (IITTM), சில்லாங் | சில்லாங் | மேகாலயா | 2018 | வளாகம் |  |
| 8 | இந்தியச் சுற்றுலா மற்றும் பயண மேலாண்மை நிறுவனம் (IITTM), காசர்கோடு | காசர்கோடு | கேரளம் | 2026 பரிந்துரைக்கப்பட்டுள்ளது | வளாகம் (பரிந்துரைக்கப்பட்டுள்ளது) | } |

## கல்வித் திட்டங்கள்
இந்தியச் சுற்றுலா மற்றும் பயண மேலாண்மை நிறுவனம் வழங்கும் கல்வித் திட்டங்கள் உலகளவில் நடைமுறையில் உள்ள பயணம் மற்றும் சுற்றுலா மேலாண்மைக் கல்வியின் நிலையான மாதிரியை அடிப்படையாகக் கொண்டவை. இது மாணவர்களுக்கு பல்வேறு பயிற்சித் திட்டங்களை வழங்குவதோடு, சிறப்பாக வடிவமைக்கப்பட்ட சுற்றுலா வணிக மேலாண்மைத் திட்டங்களையும் வழங்குகிறது.  

இந்தியச் சுற்றுலா மற்றும் பயண மேலாண்மை நிறுவனம் வழங்கும் கல்வித் திட்டங்கள் பின்வருமாறு:  

குவாலியர் வளாகம் (தலைமையிடம்) -  
- சுற்றுலாத் துறையில் முனைவர் பட்டம்
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)

புவனேசுவரம் வளாகம்-  
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)

நொய்டா வளாகம் -  
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)

நெல்லூர் வளாகம் -  
- முதுநிலை வணிக நிர்வாகம் (சுற்றுலா & பயணம்)
- இளநிலை வணிக நிர்வாகம் (சுற்றுலா & பயணம்)

## இதனையும் காண்க
- இந்திய உணவக மேலாண்மை நிறுவனம்
# இந்திய மயில், இந்தியச் சிறுமான் இனப்பெருக்க மையம், ஜபுவா



**இந்திய மயில், இந்தியச் சிறுமான் இனப்பெருக்க மையம், ஜபுவா** (*Peacock & Chinkara Breeding Centre, Jhabua*) என்பது 750 ஏக்கர் பரப்பளவில் பாதுகாக்கப்பட்ட இந்திய மயிலும் இந்தியச் சிறுமான் இனப்பெருக்க மையமாகும். இது இந்தியாவின் அரியானா மாநிலத்தில் உள்ள ரேவாரி மாவட்டத்தில் பாவாலுக்கு 15 கி.மீ. தெற்கே உள்ள ஜபுவா கிராமத்தில் உள்ள சின்காரா காப்புக்காட்டில் அமைந்துள்ளது. ஜபுவா தில்லியிலிருந்து தொலைவிலும், குருகிராமிலிருந்து 70 கி.மி. தொலைவிலும் ஹிசாரிலிருந்து 200 கி.மீ. தொலைவிலும் அமைந்துள்ளது.  

## வரலாறு
வனத்துறையின் இந்த மையம், அரியானாவில் 4 அக்டோபர் 2011 அன்று அப்போதைய முதல்வர் ஓம் பிரகாஷ் சவுதாலாவால் அதிகாரப்பூர்வமாகத் திறக்கப்பட்டது. அடுத்த 20 ஆண்டுகளில் இந்த மையத்திற்கு மாநில அரசு சுமார் ரூ.20 கோடி நிதியுதவி அளிக்கும் வகையில் திட்டமிடப்பட்டது.  

## காப்புக் காடு
ஜபுவா, பிடாவாசு, படோஜ், கிஜுரி கிராமங்களுக்கு இடையே ஜபுவா காப்புக்காடு அமைந்துள்ளது. சுமார் 750 ஏக்கர் காப்புக்காடுகளில், 80 ஏக்கர் இந்தியச் சிறுமான், இந்திய மயில்களின் இனப்பெருக்கத்திற்காக ஒதுக்கப்பட்டுள்ளது. இருபது மயில்கள், பாம்பே இயற்கை வரலாற்று சங்க உதவியுடன், அறிமுகப்படுத்தப்பட்டது. இதன் இயக்கமும் ஆரோக்கியமும் நீண்ட கால ஆய்வுக்காகக் கால்களிலும் இறக்கைகளிலும் குறியிடப்பட்டு ஆய்வுக்கு உட்படுத்தப்படுகின்றன. இவை பிப்ரவரி 2018-இல் காடுகளில் விடுவிக்கப்பட்டன.  

## மேலும் பார்க்கவும்
- சௌதரி சரண் சிங் அரியானா வேளாண்மை பல்கலைக்கழகம்
# இந்தியச் சிறுமான் இனப்பெருக்க மையம், கைரு



**இந்தியச் சிறுமான் இனப்பெருக்க மையம், கைரு** (*Chinkara Breeding Centre Kairu, Bhiwani*) என்பது இந்தியாவின் அரியானாவில் உள்ள பிவானி மாவட்டத்தில் உள்ள தோஷம் வட்டத்தில், கைரு கிராமத்தில் உள்ள பாதுகாக்கப்பட்ட இந்தியச் சிறுமான் இனப்பெருக்க மையமாகும். இது கைருவில் உள்ள சுரேந்தர் சிங் நினைவு மூலிகை பூங்கா அருகில் உள்ளது.  

## விளக்கம்
இந்தியச் சிறுமான் இனப்பெருக்க மையம் மையம் பரப்பளவில் அமைந்துள்ளது. இது பாதுகாக்கப்பட்ட இந்தியச் சிறுமான் இனப்பெருக்க மையமும் சுற்றுலாத்தலம் ஆகும். இந்த மையம் 1985-இல் 10 விலங்குகளுடன் தொடங்கப்பட்டது. -ல் 66 விலங்குகள் (22 ஆண்கள், 44 பெண்கள் மற்றும் இரண்டு குட்டிகள்) இருந்தன. இங்கு விலங்குகளுக்கு ஒரு நாளைக்கு இரண்டு முறை (காலை மற்றும் மாலை) உணவளிக்கப்படுகிறது.  

இன்று இந்தச் சுற்றுலாத்தலத்தில் 60 ஹெக்டேர்களில் தாவரங்களும் விலங்கினங்களும் பன்முகத்தன்மையுடன் இருப்பதைக் காணலாம்.  

## போக்குவரத்து
கைரு கிராமத்தை அரசுப் போக்குவரத்து சேவை அல்லது தனியார் பேருந்து சேவைகள் மூலம் சாலை வழியாக அடையலாம். இதன் அருகிலுள்ள தொடருந்து நிலையம் பிவானியில் உள்ளது.  

## மேலும் பார்க்கவும்

- இந்தியாவில் உள்ள உயிரியல் பூங்காக்களின் பட்டியல்
# தேசிய நெடுஞ்சாலை 921 (இந்தியா)


**தேசிய நெடுஞ்சாலை 921**, (*National Highway 921 (India)*) பொதுவாக **தே. நெ. 921** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 921 இந்தியாவில் இராசத்தான் மாநிலத்தில் செல்கிறது.  

## வழித்தடம்
தேசிய நெடுஞ்சாலை 921 இராசத்தான் மாநிலத்தில் உள்ள மக்வா, மாண்டவர், கர்கி சவாய் ராம், பினான், மச்சாடி மோட், கந்தோலி பைபாசு, ராஜ்கர் ஆகிய நகரங்களை இணைக்கிறது.  

## சந்திப்பு
: மக்வா அருகில் முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# வேளாண்மை தொழில்நுட்ப மேலாண்மை முகமை

**வேளாண்மை தொழில்நுட்ப மேலாண்மை முகமை** (சுருக்கமாக:**அட்மா திட்டம்**) (**Agricultural Technology Management Agency**) (சுருக்கமாக: **ATMA**), இந்திய அரசு மற்றும் மாநில அரசுகளின் நிதியுதவியால் 2005-06 ஆம் ஆண்டு முதல் செயல்படும் திட்டமாகும். இதன் நோக்கம் வேளாண்மை மற்றும் அதனை சார்ந்த துறைகளில் உள்ள தொழில்நுட்பங்களை விவசாயிகளுக்கு கொண்டு சேர்ப்பது ஆகும். மேலும், அட்மா திட்டத்தின் வாயிலாக இதர துறைகளின் மூலம் செயல்படுத்தப்படும் திட்டங்களையும் ஒருங்கிணைத்து விவசாயிகளுக்கு கொண்டு சேர்ப்பதே இதன் நோக்கம். அட்மா திட்டத்தில் வேளாண்மைத்துறை, தோட்டக்கலைத்துறை, கால்நடை பராமரிப்புத்துறை, பட்டுவளர்ச்சித்துறை, மீன் வளர்ப்புத்துறை, வேளாண்மை அறிவியல் நிலையம் மற்றும் வேளாண்மை பல்கலைக்கழகம் ஆகிய துறைகள் ஒன்றிணைந்து அவ்வப்போது விவசாயிகளுக்கு பயிற்சி, கண்டுனர்தல் சுற்றுலா, செயல்விளக்கங்கள், பண்ணைப்பள்ளி மற்றும் வெளிமாநில சுற்றுலாக்களின் மூலம் விவசாயிகளுக்கு புதிய தொழில்நுட்பங்கள் கற்றுதரப்படுகிறது. இத்திட்டத்தில் அனைத்து வகை விவசாயிகளும் பயன்பெறும் வகையில் வழிவகை செய்யப்பட்டுள்ளது. இத்திட்டம் அந்தந்த மாநில அரசுகளின் வேளாண்மைத் துறையால் நிர்வகிக்கப்படுகிறது. தமிழ்நாட்டில் இத்திட்டம் 2012ஆம் ஆண்டில் நடைமுறைப்படுத்தப்பட்டது.  
## முகமையின் நோக்கம்
வேளாண்மை ஆராய்ச்சி - விரிவாக்கம் - விவசாயிகளின் இணைப்புகளை வலுப்படுத்துதல்:  
மாவட்டம், ஊராட்சி ஒன்றியம் மற்றும் கிராம ஊராட்சி மட்டத்தில் குழுக்களை அமைத்தல். அரசு சாரா நிறுவனங்கள் உள்ளிட்ட தனியார் நிறுவனங்களுடன் புதிய கூட்டாண்மைகளை உருவாக்குதல்.  

## முக்கிய அம்சங்கள்
மாவட்ட அளவில் விவசாயி ஆலோசனைக் குழுவை உருவாக்குதல். விவசாயிகளை ஒழுங்கமைக்க அரசு சாரா நிறுவனங்களைப் பயன்படுத்துதல். தொழில்நுட்ப பரிமாற்றத்தில் தனியார் துறை ஈடுபாட்டை ஊக்குவித்தல். மாவட்டத்தில் ஆராய்ச்சி அலகுகள் மூலம் சரிபார்ப்பு மற்றும் சுத்திகரிப்பு தொழில்நுட்பங்களை மேம்படுத்தல்.  

- ஊராட்சி ஒன்றியம் மற்றும் கிராம ஊராட்சி மட்டத்தில் திட்டமிடல் நடைமுறை:
வேளாண்மைத் தகவல் தொழில்நுட்பத்தின் அதிகரித்த பயன்பாட்டை ஊக்குவித்தல்.  
இம்முகமையின் ஊழியர்களின் திறனை அதிகரிக்க பயிற்சி வழங்குதல்.  
புதிய பொது-தனியார் கூட்டாண்மைகளை உருவாக்குதல்.  
விவசாயிகளின் ஆர்வக் குழுவை உருவாக்குதல் மற்றும் வலுப்படுத்துதல்  

## நிதி
இந்தத் திட்டம் இந்திய அரசால் ஆதரிக்கப்படுகிறது. இத்திட்டத்திற்கு இந்திய அரசு 60% நிதியும், மாநில அரசுகள் 40% நிதியும் வழங்குகிறது. தமிழ்நாட்டில் இத்திட்டம் 2012ஆம் ஆண்டில் நடைமுறைப்படுத்தப்பட்டது.  

## திட்டப் பணியாளர்கள்
வேளாண்மைப் பல்கலைக்கழகத்தில் வேளாண்மை பட்டயப் படிப்பு முடித்தவர்கள், ஊராட்சி ஒன்றியப் பகுதியில் உதவி தொழில்நுட்ப மேலாளர்கள் எனும் பணியிடத்தில் பணிபுரிபவர்களுக்கு ரூபாய் 15 ஆயிரம் தொகுப்பூதியம் மற்றும் இளநிலை வேளாண்மை பட்டப் படிப்பு முடித்தவர்களுக்கு, தொழில்நுட்ப மேலாளர்கள் எனும் பணியிடத்தில் மாதம் ரூபாய் 25 ஆயிரம் தொகுப்பூதியம் வழங்கப்படுகிறது.
# குத்தனூர்-II


**குத்தனூர்-II** (*Kuthannur-II*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூர் ஆகும்.  

## மக்கள்வகைப்பாடு
இந்திய மக்கள் தொகை கணக்கெடுப்பின்படி, குத்தனூர்-II காராமத்தின் மொத்த மக்கள் தொகை 6,363 ஆகும். இதில் ஆண்களின் எண்ணிக்கை 3,042 என்றும், பெண்களின் எண்ணிக்கை 3,321 என்றும் உள்ளது.
# அனைத்து அருணாச்சலப் பிரதேச மாணவர் சங்கம்


**அனைத்து அருணாச்சலப் பிரதேச மாணவர் சங்கம்** (*All Arunachal Pradesh Students' Union*) இந்தியாவின் அருணாச்சலப் பிரதேச மாநிலத்தில் உள்ள தலைமை மாணவர் சங்கமாகும். மாநிலத்தில் உள்ள அனைத்து மாணவர் அமைப்புகளையும் ஒழுங்குபடுத்தி செயல்படுத்துகிறது மற்றும் பராமரிக்கிறது. மாநிலத்தில் வலுவான எதிர்க்கட்சி இல்லாத நிலையில், சில நேரங்களில் ஆளும் அரசாங்கத்திற்கு ஓர் எதிர்க்கட்சியாகவும் செயல்படுகிறது.  

## தேர்தல்
அனைத்து அருணாச்சலப் பிரதேச மாணவர் சங்கத்திற்கான தேர்தல்கள் ஒவ்வொரு அமர்வுக்குப் பிறகும் மாநிலம் முழுவதும், பொதுவாக மாவட்ட வாரியாக, பல்வேறு இடங்களில் நடத்தப்படுகின்றன. தேர்தல் காலம் மூன்று ஆண்டு காலத்திற்கு ஒரு முறையாகும்.
# அருணாச்சல் துடுப்பாட்டச் சங்கம்



**அருணாச்சல் துடுப்பாட்டச் சங்கம்** (*Arunachal Cricket Association*) என்பது இந்தியாவின் அருணாசலப் பிரதேச மாநிலத்திலுள்ள அருணாச்சலப் பிரதேச துடுப்பாட்ட அணியையும் அருணாசலப் பிரதேசத்தின் துடுப்பாட்ட நடவடிக்கைகளையும் நிர்வகிக்கும் ஓர் அமைப்பாகும். இச்சங்கம் இந்தியத் துடுப்பாட்டக் கட்டுப்பாடு வாரியத்துடன் முழு உறுப்பினராக இணைக்கப்பட்டுள்ளது.  

## வரலாறு
செப்டம்பர் 2007 ஆம் ஆண்டு செப்டம்பர் மாதத்தில் அருணாச்சல் துடுப்பாட்ட சங்கம் இந்தியத் துடுப்பாட்டக் கட்டுப்பாடு வாரியத்தின் இணைப்புக்கு விண்ணப்பித்தது. 2008 ஆம் ஆண்டு அக்டோபர் மாதத்தில் இச்சங்கம் இந்தியத் துடுப்பாட்டக் கட்டுப்பாடு வாரியத்துடன் இணைப்பைப் பெற்றது. அருணாச்சலப் பிரதேச துடுப்பாட்ட அணி டிசம்பர் 2009 ஆம் ஆண்டு திசம்பர் மாதத்தில் 19 வயதுக்குட்பட்டோருக்கான போட்டியில் தனது முதல் உள்நாட்டுப் போட்டியை விளையாடியது. அதன் தொடக்கத்தில் அணிகள் உள்கட்டமைப்பு வசதிகளில் சிக்கல்களை எதிர்கொண்டன. ஒரு மாநிலம், ஒரு வாக்கு என்ற லோதா குழுவின் சீர்திருத்தங்களுக்குப் பிறகு, வடகிழக்கு மாநிலங்கள் 2017–18 ஆண்டு முதியோர் அணி உள்நாட்டு பருவத்தில் விளையாடும் என்று எதிர்பார்க்கப்பட்டது, ஆனால் இந்தியத் துடுப்பாட்டக் கட்டுப்பாடு வாரியம் சீர்திருத்த உத்தரவை புறக்கணித்தது. நீண்ட சட்டப் போராட்டத்திற்குப் பிறகு, 2018 ஆம் ஆண்டு சூலை மாதத்தில் இந்தியத் துடுப்பாட்டக் கட்டுப்பாடு வாரியம் அருணாச்சல் துடுப்பாட்ட சங்கத்திற்கு முழு உறுப்பினர் தகுதியை வழங்கியது. அணி 2018–19 பருவத்தில் முதியோர் வகை போட்டியில் அறிமுகமானது. முதல் பருவத்திற்கானப் போட்டியில் விளையாடும் வீரர்கள் தேர்வுக்கு சங்கம் கையூட்டு வாங்கிய குற்றச்சாட்டுகளில் சிக்கியது. செப்டம்பர் 2019 ஆம் ஆண்டு செப்டம்பர் மாதத்தில் சீர்திருத்தங்களின்படி, சங்கத்தின் தேர்தல்கள் நடத்தப்பட்டு, சங்கத்தின் தலைவராக டிசி தோக்கு தலைவராகத் தேர்ந்தெடுக்கப்பட்டார்.
# தேசிய நெடுஞ்சாலை 22 (இந்தியா)



**தேசிய நெடுஞ்சாலை 22** (**தே. நெ. 22**)(*National Highway 22 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை பீகாரில் உள்ள சோன்பர்சா (சீதாமர்ஹி மாவட்டம்) முதல் சார்கண்டில் உள்ள சந்த்வா (லதேஹர் மாவட்டம்) வரை செல்கிறது. சோன்பர்சா இந்தியா/ நேபாள எல்லையில் அமைந்துள்ளது.  

## வழித்தடம்
தேசிய நெடுஞ்சாலை 22, பீகார், சார்கண்டு மாநிலங்களில் உள்ள பின்வரும் நகரங்கள் வழியாக வடக்கிலிருந்து தெற்கு நோக்கி செல்கிறது.  
-முசாப்பர்பூர் பகுதி]]  

### பீகார்
- சோன்பர்சா (இந்தோ-நேபாள எல்லை)
- தும்ரா (சீதாமர்கி)
- இரன்னி சைத்பூர்
- பைரியா, முசாபர்பூர்
- கோரல் (வைசாலி)
- பகவான்பூர்
- திகிகலா, ஹாஜிப்பூர்
- கும்ரார், பட்னா
- புன்புன்
- மசௌரி (பட்னா)
- ஜகனாபாத்
- பெலகஞ்ச்
- கயை
- புத்தகயை
- தோபி ( ஜிடி சாலை/தே. நெ.19 இணைக்கிறது)

### சார்க்கண்டு
- ஹண்டர்கஞ்ச்
- ஜோரி கலன்
- சத்ரா
- பாலுமத்
- சந்த்வா (லதேஹர்)
# தேசிய நெடுஞ்சாலை 122 (இந்தியா)



**தேசிய நெடுஞ்சாலை 122** (*National Highway 122 (India)*) இந்தியாவின் தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க பீகார் மாநிலத்தில் பயணிக்கின்றது. இது தேசிய நெடுஞ்சாலை 22-<nowiki/>ன் ஒரு கிளைச்சாலை ஆகும். தேசிய நெடுஞ்சாலை 122 முன்பு தே. நெ. 28 என எண்ணிடப்பட்டது.  

## வழித்தடம்
தேசிய நெடுஞ்சாலை 122, பின்வரும் நகரங்கள், வழியாக வடக்கிலிருந்து தெற்கு நோக்கிச் செல்கிறது:  

- இராம் தயாலு நகர் (முசாபர்பூர்)
- சக்ரா தொகுதி
- தோலி தொடருந்து நிலையம்
- தாஜ்பூர் தொகுதி
- முசுரிகராரி (சமஸ்திபூர்)
- உஜியார்பூர் தொகுதி
- தல்சிங்சராய்
- பேகூசராய்
- தெக்ரா பிளாக்
- பரவுனி (பேகூசராய்)

## சந்திப்புகள்
: முசாபர்நகர் அருகே முனையம்  
: முசுரிகராரி  
: பரவுனி அருகே முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 122அ (இந்தியா)



**தேசிய நெடுஞ்சாலை 122அ**, பொதுவாக **தே. நெ. 122அ** என்று அழைக்கப்படுவது இந்தியாவின் தேசிய நெடுஞ்சாலையாகும். தேசிய நெடுஞ்சாலை 122அ இந்தியாவின் பீகார் மாநிலத்தை கடந்து செல்கிறது.  

## வழித்தடம்
விசுவநாத்பூர் சௌக் - கோயிலி - நன்பூர்.  

## சந்திப்புகள்
: விசுவநாத்பூர் அருகே முனையம்  
: நான்பூர் அருகே  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# உபுட்


**உபுட்** (ஆங்கிலம்; இந்தோனேசியம்: *Ubud*; பாலினியம்: ᬳᬸᬩᬸᬤ᭄) என்பது இந்தோனேசியா, பாலி, கியான்யார் பிராந்தியத்தில் *(Gianyar Regency)*; நெல் வயல்கள் மற்றும் செங்குத்தான பள்ளத்தாக்குகளின் மையத்தியில் அமைந்துள்ள ஒரு கலைப் பண்பாட்டு நகரம் ஆகும்.  

சில நூற்றாண்டுகளாகக் கலைப் பண்பாட்டு மையமாகத் திகழும் இந்த நகரம், பெரிய அளவிலான சுற்றுலாத் துறையை உருவாக்கியுள்ளது. இந்த நகரம் மட்டும், தென்பசார் பெருநகரப் பகுதியின் *(Greater Denpasar)* வடக்குப் பகுதியை உருவாக்குகிறது. பாலியில் இந்தப் பகுதி சர்பகீதா *(Sarbagita)* என்று அழைக்கப்படுகிறது.  

பொதுவாகப் பார்க்கும் போது, உபுட் என்பது ஒரு நிர்வாக மாவட்டம் ஆகும். இதை **கெச்சமத்தான்** *(Kecamatan)* என்று அழைக்கிறார்கள். 2020-ஆம் ஆண்டு கணக்கெடுப்பின்படி உபுட் நகரத்தின் மக்கள்தொகை 74,800; அதன் பரப்பளவு 42.38&nbsp;கிமீ<sup>2</sup>. உபுட் தேசா எனும் கிராம மையப் பகுதி 11,971 மக்கள்தொகையையும் 6.76&nbsp;கிமீ<sup>2</sup> பரப்பளவையும் கொண்டுள்ளது, ஒவ்வோர் ஆண்டும் மூன்று மில்லியனுக்கும் அதிகமான வெளிநாட்டு சுற்றுலாப் பயணிகளைப் பெறுகிறது.  

உபுட் நகரத்தைச் சுற்றியுள்ள பகுதியானது, பெரும்பாலும் பண்ணைகள், நெற்பயிர் வயல்கள், வேளாண் வனவியல் தோட்டங்கள் மற்றும் சுற்றுலாப் பயணிகள் தங்கும் இடங்களால் ஆனது. 2018-ஆம் ஆண்டு நிலவரப்படி, தென்பசார் மாநகரத்தைக் காட்டிலும் அதிகமான சுற்றுலாப் பயணிகள் உபுட் நகரத்திற்கு வருகை தந்துள்ளனர்.  

## வரலாறு

எட்டாம் நூற்றாண்டின் புராணக்கதையின் வழியாக, ஜாவானிய பாதிரியார் ரிஷி மார்கண்டியா *(Rsi Markandya)* என்பவரைப் பற்றி தெரிய கூறுகிறது. அவர் உபுட் காம்புகான் பகுதியில், இரண்டு ஆறுகள் சங்கமிக்கும் இடத்தில் தியானம் செய்தார்.  

தற்போது அந்த இடம் பாலி இந்துக்களுக்கு ஒரு புனிதமான இடமாக உள்ளது. பின்னர் அவர் உபுட் பள்ளத்தாக்கு தரையில் குனோங் லெபா கோயிலை *(Gunung Lebah Temple)* நிறுவினார். அந்த இடம் தற்போது ஒரு புனிதத் தலமாக உள்ளது.  

### கியான்யார் மன்னர்

இந்த நகரம் முதலில் மருத்துவ மூலிகைகள் மற்றும் தாவரங்களின் முக்கிய இடமாக இருந்தது; உபுட் என்ற பெயர் பாலினிய சொல்லான உபாட் (*Ubad*) என்பதிலிருந்து வந்தது.  

பாலி தீவின் முக்கியப் பொருளாதார உயிர்நாடியான சுற்றுலாத் துறையை மீட்டெடுக்கும் வகையில், உபுட் எழுத்தாளர்கள் மற்றும் வாசகர்கள் விழா எனும் எழுத்தாளர் விழா *(Ubud Writers and Readers Festival)* உருவாக்கப்பட்டது.  

## சாலைகள்

உபுட் நகரத்தில் ஜாலான் ராயா உபுட் *(Jalan Raya Ubud)* என்பது முக்கியச் சாலையாக விளங்குகிறது. ஜாலான் ராயா என்றால் சாலை என்று பொருள்படும். இந்தச் சாலை நகர மையத்தின் வழியாக கிழக்கு-மேற்காகச் செல்கிறது.  

குரங்கு காட்டுச் சாலை *(Jalan Monkey Forest)*; மற்றும் அனுமான் சாலை *(Jalan Hanoman)* ஆகிய இரண்டு நீண்ட சாலைகளும் உபுட் முதனமைச் சாலையில் இருந்து பிரிந்து தெற்கு நோக்கிச் செல்கின்றன.  

## இந்தோனேசிய நிர்வாக உட்பிரிவுகள்

இந்தோனேசியாவின் நிர்வாகப் பிரிவுகள்; நான்கு நிலைகளாகப் பிரிக்கப்பட்டுள்ளன.  

- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)

## காட்சியகம்
- **உபுட் காட்சிப் படங்கள்**
# தேசிய நெடுஞ்சாலை 122ஆ (இந்தியா)



**தேசிய நெடுஞ்சாலை 122ஆ**, (*National Highway 122B (India)*) பொதுவாக **தே. நெ. 122ஆ** என அழைக்கப்படுகிறது. இது இந்தியாவின் பீகார் மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 22-இன் கிளைச்சாலை ஆகும். தேசிய நெடுஞ்சாலை 122அ ஹாஜிப்பூர் (வைசாலி மாவட்டம்) அருகே ஜாதுவாவில் உள்ள தே. நெ. 22-ஐ பேகூசராயில் (பேகூசராய் மாவட்டம்) தேசிய நெடுஞ்சாலை 122 உடன் இணைக்கிறது.  

## வழித்தடம்
தேசிய நெடுஞ்சாலை 122ஆ மேற்கிலிருந்து கிழக்கு திசையில் பின்வரும் நகரங்கள் வழியாகச் செல்கிறது:  

- ஜாதுவா (ஹாஜிப்பூர்)
- பிதுபூர்
- காந்தி சௌக் (தேசரி)
- மக்னார்
- மோகன்பூர் தொகுதி
- முகையூதிநகர்
- வித்யாபதிதம் ரயில் நிலையம்
- பச்வாரா (பேகூசராய்)

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# டைன் மேனா



**டைன் மேனா** (*Tine Mena*) இந்தியாவைச் சேர்ந்த ஒரு மலையேறும் வீராங்கனையாவார். 1986 ஆம் ஆண்டு செப்டம்பர் மாதம் 17 ஆம் தேதியன்று இவர் பிறந்தார். 2011 ஆம் ஆண்டு மே மாதம் 9 ஆம் தேதியன்று எவரெசுட்டு சிகரத்தை அடைந்தார். இச்சாதனையை நிகழ்த்திய முதல் வடகிழக்கு இந்தியர் என்ற சிறப்பும் அருணாச்சலப் பிரதேச பெண்மணி என்ற சிறப்பும் இவருக்கு கிடைத்தது.  

## ஆரம்பகால வாழ்க்கை
கீழ் திபாங் பள்ளத்தாக்கு மாவட்டத்தின் மாவட்டத் தலைமையகமான உரோயிங்கிலிருந்து 178 கி.மீ தொலைவில் அமைந்துள்ள எச்சாலி என்ற தொலைதூர கிராமத்தில் டைன் மேனா பிறந்தார். இவரது குழந்தைப் பருவம் மலைகள் மற்றும் இயற்கையின் மடியில் கழிந்தது. 17 வயதாக இருந்தபோது இந்திய இராணுவத்தில் ஒரு சுமை தூக்கும் பணியாளராகப் பணியாற்றினார். 2011 ஆம் ஆண்டு மலையேறும் பயணத்தின் போது இவரது மொத்த பயணச் செலவு சுமார் ரூ. 20 இலட்சமாக இருந்தது.
# கபூர்தலா இல்லம்

latestyles>  

**கபூர்தலா இல்லம்** (*Kapurthala House*) என்பது கபூர்தலா சமசுதான மன்னர்களின் தில்லியிலுள்ள முன்னாள் வசிப்பிடமாகும். இது கன்னாட்டு பிளேசில் அமைந்துள்ளது.  

கபூர்தலா இல்லம், பஞ்சாப் மாநில அரசால் பயன்படுத்தப்படுகிறது. தேசிய தலைநகருக்கு வருகை தரும் பஞ்சாப் முதல்வர் இங்கு தங்கும் இல்லமாகும்.
# தோல்பூர் இல்லம்



**தோல்பூர் இல்லம்** (*Dholpur House*) என்பது தில்லியில் உள்ள தோல்பூர் சனஸ்தான ராணாவின் முன்னாள் இல்லமாகும். இது ஷாஜகான் சாலையில் இந்தியாவின் வாயில் அருகே அமைந்துள்ளது.  

இது 1920களில் எழில்படுக் கலைப் பாணியில் கட்டப்பட்டது. வெளிப்புறச் சுவர்கள் வெள்ளை நிறத்தில் வண்ணம் பூசப்பட்டுள்ளது.  

இன்று ஒன்றிய பணியாளர் தேர்வாணைய அலுவலகம் இங்கு உள்ளது. அகில இந்தியச் சேவைகள் மற்றும் இந்திய அரசாங்கத்திற்கான பிரிவு அ சேவைகளுக்கான விண்ணப்பதாரர்களை ஆட்சேர்ப்பு செய்வதற்கான நேர்காணல்கள் இங்கு நடத்தப்படுகின்றன.
# பாலைப்பெருமாள் கட்டு



<templatestyles src="Module:Infobox/styles.css"></templatestyles>  
**பாலைப்பெருமாள் கட்டு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 25 கிலோமீட்டர் தூரத்தில் அமைந்துள்ளது.
# உதய்பூர் இல்லம்

**உதய்பூர் இல்லம்** (*Udaipur House*) என்பது தில்லியில் உள்ள உதய்பூர் மகாராணாவின் முன்னாள் இல்லமாகும்.  

தில்லியின் *தீசு அசாரி* நீதிமன்றத்திற்கு அருகில் 12,000 சதுர மீட்டர் பரப்பளவில் உதய்பூர் மாளிகை அமைந்துள்ளது. இராசத்தான் அரசு உரிமை கோரினாலும் இது தில்லி அரசின் வசம் உள்ளது.  

## மேலும் பார்க்கவும்
- ஐதராபாத்து இல்லம்
- பரோடா இல்லம்
- பட்டியாலா இல்லம்
# மண்டி இல்லம்


<templatestyles src="Module:Coordinates/styles.css"></templatestyles>  

**மண்டி இல்லம்** (*Mandi House*) என்பது இந்தியாவின் தில்லியில் உள்ள ஒரு பகுதி. இது தில்லியில் உள்ள மண்டி அரசரின் முன்னாள் இல்லமாக இருந்தது.  

## வரலாறு
1940களில், மண்டி சமஸ்தானத்தின் 18வது மன்னர், ராஜா சர் ஜோகிந்தர் சென் பகதூர் இந்த மாளிகையினைக் கட்டினார். இது இப்போது *இமாச்சல் பவன்* என்று அழைக்கப்படும் இடத்திற்கு அடுத்ததாக உள்ளது. இது 1970களில் விற்கப்பட்டுப் பிரிக்கப்பட்டது. 1990களில் கட்டப்பட்ட பெரிய, நவீன அலுவலகங்களுக்கு வழி வகுக்கும் வகையில் பழைய அரண்மனை இடிக்கப்பட்டது. இமாச்சலப் பிரதேசத்தின் மாநில இல்லமான *இமாச்சல் பவன்* இப்போது இங்கு அமைந்துள்ளது. தேசியத் தொலைக்காட்சி ஒளிபரப்பு நிறுவனமான தூர்தர்ஷனின் தலைமையகமான *தூர்தர்ஷன் பவன்* இங்கு அமைந்துள்ளது. இன்று, அலுவலக வளாகத்தின் பெயர் பழைய அரச குடியிருப்பு, மண்டி இல்ல மெட்ரோ நிலையம் ஆகியவற்றை நினைவுபடுத்துகிறது. சுற்றியுள்ள பெரிய பகுதி இன்னும் மண்டி இல்லம் என்று குறிப்பிடப்படுகிறது.  

அக்ரசேன் படிக்கிணறு மண்டி இல்லத்திற்கு அருகில் அமைந்துள்ளது.
# பேடிங்டன்


**பேடிங்டன்** (ஆங்கிலம்: Paddington) என்பது இங்கிலாந்தின் மத்திய லண்டனில் உள்ள வெஸ்ட்மின்ஸ்டர் நகரில் உள்ள ஒரு பகுதி. ஒரு இடைக்கால பாரிஷ் பின்னர் லண்டன் கவுண்டி பெருநகர பெருநகரமாக இருந்தது, இது 1965 இல் வெஸ்ட்மின்ஸ்டர் மற்றும் கிரேட்டர் லண்டனுடன் இணைக்கப்பட்டது. பொறியாளர் இசம்பார்ட் கிங்டம் ப்ரூனெல் வடிவமைத்த பாடிங்டன் நிலையம் 1847 இல் திறக்கப்பட்டது. இது செயின்ட் மேரி மருத்துவமனை மற்றும் முன்னாள் பாடிங்டன் பசுமை காவல் நிலையத்தின் தளமாகும்.
# பதேகாபாத்


**பதேகாபாத்** (*Fatehabad*), இந்தியாவின் அரியானா மாநிலத்தின் பதேகாபாத் மாவட்டத்தின் நிர்வாகத் தலைமையிடம் மற்றும் நகராட்சியும் ஆகும். இந்நகரம் பதேகாபாத் சட்டமன்றத் தொகுதிக்கு உட்பட்டது.  
## மக்கள் தொகையியல்
2011ஆம் ஆண்டின் கணக்கெடுப்பின்படி, 21 வார்டுகளும், 14085 வீடுகளும் கொண்ட பதேகாபாத் நகரத்தின் மக்கள் தொகை 70,777 ஆகும். அதில் 37,320 ஆண்கள் மற்றும் 33,457 பெண்கள் உள்ளனர்.பாலின விகிதம் 1000 ஆண்களுக்கு 896 பெண்கள் வீதம் உள்ளனர். சராசரி எழுத்தறிவு 81.96 % %ஆகும். இம்மாவட்ட மக்களில் இந்து சமயத்தினர் 92.39%, சீக்கியர்கள் 6.19%, இசுலாமியர் 0.92% மற்றும் பிறர் 0.42% ஆக உள்ளனர். பட்டியல் சாதியினரும் பட்டியல் பழங்குடியினரும் முறையே 19.71 % மற்றும் 0.0%ஆக உள்ளனர்.
# கிந்தாமணி


**கிந்தாமணி** (ஆங்கிலம்; இந்தோனேசியம்: *Kintamani*) என்பது இந்தோனேசியா, பாலி தீவில் ஒரு மாவட்டம் *(Kecamatan);* மற்றும் அந்த மாவட்டத்திற்குள் ஒரு கிராமமும் ஆகும். இந்த இடம் இயற்கை எழில் கொஞ்சும் சுற்றுலாப் பகுதியாகும்.  

கிந்தாமணி நகரம் பத்தூர் மலையின் *(Mount Batur)* மேற்கு விளிம்பில் உள்ளது. பத்தூர் மலை பகுதியைப் பார்ப்பதற்கான நிறுத்த இடமாகவும் உள்ளது.  

புரா துலுக் பியூவின் *(Pura Tuluk Biyu)* 1,000 ஆண்டுகள் பழைமையான "அமைதி சடங்குகள்" எனும் கல் பலகைகளுக்காகவும் *(Rites of Peace Stone Tablets)*; கிந்தாமணி நாய் எனும் ஓர் அரிய வகை நாய்களுக்காகவும் அறியப்படுகிறது.  

கிந்தாமணியில் பாலி ஆகா எனும் பூர்வீக பாலினிய மக்கள் நீண்ட காலமாக வசித்து வருகின்றனர்.  

## கிந்தாமணி மாவட்டம்

கிந்தாமணி மாவட்டம் தென்பசார் நகரத்தை விட 366.9 கிமீ<sup>2</sup> பரப்பளவைக் கொண்டுள்ளது, மேலும் இது 2020 மக்கள் தொகை கணக்கெடுப்பின்படி 112,463 மக்களைக் கொண்டிருந்தது. கிந்தாமணி மாவட்டம் கிராமப்புறமானது; மொத்தம் 48 கிராமங்கள் உள்ளன.  

அத்துடன் இந்த மாவட்டம் 19 பாலி ஆகா பூர்வீக மக்களின் கிராமங்களையும் கொண்டுள்ளது. அந்தக் கிராமங்கள், பத்தூர் மலையின் அடிவாரத்திலும், பத்தூர் ஏரியிலும், கிந்தாமணி பள்ளத்தாக்கிலும் பரவியுள்ளன.  

## இந்தோனேசிய நிர்வாக உட்பிரிவுகள்

இந்தோனேசியாவின் நிர்வாகப் பிரிவுகள்; நான்கு நிலைகளாகப் பிரிக்கப்பட்டுள்ளன.  

- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)

## காட்சியகம்
- **கிந்தாமணி காட்சிப் படங்கள்**
# புத்தாண்டு வாழ்த்து அட்டை



**புத்தாண்டு வாழ்த்து அட்டை** (*New Year card*) என்பது புத்தாண்டு பிறப்பின்போது, வரும் ஆண்டிற்கான நல்வாழ்த்துக்களை கூறும் விதமாக கடிதங்களின் வாயிலான அனுப்ப பயன்படுத்தப்படுவதாகும்.  

## வரலாறு
1826 மற்றும் 1843 க்கு இடையில் தற்போதைய செக் குடியரசில் உள்ள பொஹேமியாவின் மிக உயர்ந்த பதவியான *பர்க்ரேவ்* (தோராயமாக ஒரு பிரதமரைப் போன்றவர்) பதவி வகித்த சோட்கோவின் சார்லஸ் சோடெக்கின் புத்தாண்டு அட்டைகளின் பாரம்பரியத்தைப் பின்பற்றி, செக் மற்றும் சிலோவாக்கிய மக்கள் "புத்தாண்டில் உங்கள் அனைவரும் மகிழ்ச்சியாக இருக்க வாழ்த்துகள்" என்று குறிப்பதாக வாழ்த்து அட்டைகளைப் பரிமாறிக் கொண்டனர். சோடெக்கின் பல புத்தாண்டு அட்டைகளின் படைப்பாளியாக பிராகாவைச் சேர்ந்த ஓவியரும், சிற்பியுமான ஜோசப் பெர்க்லர் இருந்தார்.
# பின்னி யங்கா



**பின்னி யங்கா** (*Binny Yanga*) இந்தியாவின் அருணாசலப் பிரதேசத்தைச் சேர்ந்த ஒரு சமூக சேவகராவார். இந்திய தேசிய திட்டமிடல் ஆணையத்தின் உறுப்பினராகவும் அருணாச்சல பிரதேசத்தை தளமாகக் கொண்ட ஓர் அரசு சாரா அமைப்பான ஓச்சூ நலச் சங்கத்தின் நிறுவனராகவும் அறியப்படுகிறார். சமூகத்தின் பலவீனமான பிரிவுகளின் நலனுக்காகவும், குழந்தை திருமணம், கட்டாயத் திருமணம் மற்றும் வரதட்சணை போன்ற சமூக நோய்களுக்கு எதிராகவும் பிரச்சாரம் செய்தார். 2012 ஆம் ஆண்டில் இந்திய அரசாங்கம் நான்காவது மிக உயர்ந்த இந்திய குடிமகன் விருதான பத்மசிறீ விருதை பின்னி யங்காவிற்கு வழங்கி கௌரவித்தது.  

## வாழ்க்கைக் குறிப்பு
பின்னி யங்கா, இந்திய மாநிலமான அருணாச்சலப் பிரதேசத்தில் 1958 ஆம் ஆண்டு சூலை மாதம் 7 ஆம் தேதியன்று கீழ் சுபன்சிரி மாவட்டத்தில் முன்னாள் அரசியல் உதவியாளராக இருந்த மறைந்த பின்னி இயைப்பு மற்றும் பாரம்பரிய கைத்தறி மறுமலர்ச்சிக்கான முயற்சிகளுக்கு பெயர் பெற்ற பின்னி யான்யா ஆகியோருக்கு மகளாகப் பிறந்தார். இவர்களது இரண்டு மகள்களில் இவர் மூத்த மகள் ஆவார். இளைய மகள் கும்ரி ரிங்கு, அருணாச்சலப் பிரதேச மாநில மகளிர் ஆணையத்தின் தலைவராக இருந்தார். இராசத்தானில் உள்ள பனசுதலி வித்யாபீடத்தில் தனது கல்வியை முடித்த பின்னி யங்கா, தனது மாணவப் பருவத்தில், அனைத்து சுபன்சிரி மாவட்ட பெண்கள் நலச் சங்கம் என்ற ஒரு பெண்கள் மன்றத்தை உருவாக்கினார். 2015 ஆம் ஆண்டு செப்டம்பர் மாதம் 3 ஆம் தேதியன்று இவர் இறந்தார்.  

## ஓச்சூ நலச் சங்கமும் சமூக வாழ்க்கையும்
1979 ஆம் ஆண்டு தொடங்கிய வயது வந்தோர் கல்வி மற்றும் மழலையர் காப்பக மையத்தை 1988 ஆம் ஆண்டு ஓச்சூ நலச்சங்கம் என்ற பெயரில் ஒரு சங்கமாக பின்னி யங்கா பதிவு செய்தார். (பழங்குடியினர் விவகார அமைச்சகம்), இந்திய தொழில்முனைவோர் நிறுவனம், குவகாத்தி மற்றும் மாவட்ட கிராமப்புற சுகாதார இயக்கம் ஆகிய இயக்கங்களிலும் பொறுப்பு வகித்தார்.  

## விருதுகள்
பத்மசிறீ விருது, மருத்துவர் துர்காபாய் தேசுமுக் விருது, சிறு தொழில் சங்கங்களின் கழக தொழில்முனைவோர் விருது, தேசிய கூட்டுறவு மேம்பாட்டுக் கழக விருது, தேசிய பழங்குடியினர் விருது, இந்திய விவசாயிகள் உர கூட்டுறவு சககரித ரத்னா விருது, கிழக்கு பனோரமா சாதனையாளர் விருது என பல விருதுகளை பின்னி யங்கா பெற்றுள்ளார்.
# பிகானேர் இல்லம்



**பிகானேர் இல்லம்** (*Bikaner House*) என்பது புது தில்லியில் உள்ள பிகானேர் இராச்சியத்தின் மகாராஜாவின் முன்னாள் இல்லமாகும். இது இந்தியாவின் வாயில் அருகில் அமைந்துள்ளது.  

## வரலாறு
பிரித்தானிய இந்தியாவில் இளவரசர்களின் அறையை அமைத்த பிறகு, ஆட்சியாளர்களுக்குத் தலைநகரில் ஒரு குடியிருப்பு தேவைப்பட்டது. புது தில்லியில் உள்ள பிரின்சஸ் பூங்காவில் பல அரண்மனைகள் கட்டப்பட்டன. ஐந்தாம் ஜார்ஜ் மன்னரின் சிலையைச் சுற்றி ஐதராபாத்து இல்லம், பரோடா இல்லம், பட்டியாலா இல்லம், ஜெய்ப்பூர் இல்லம், தர்பங்கா இல்லம் ஆகியவை உள்ளன.  

இது சார்லஸ் ஜி ப்லோம்ஃபீல்ட் என்பவரால் வடிவமைக்கப்பட்டது. சுதந்திரத்திற்குப் பிறகு இது இராசத்தான் மாநில அரசால் வாங்கப்பட்டது. இது 2014-15-இல் கலை, கலாச்சாரத்திற்கான இடமாகப் பயன்படுத்தப் புதுப்பிக்கப்பட்டது.  

## கட்டிடக்கலை
பிகானேர் இல்லம் லுடியன்ஸ் தில்லியில் 8 ஏக்கர் நிலப்பரப்பில் அமைந்துள்ளது. அனைத்து சமசுதான குடியிருப்புகளிலும், பிகானேர் இல்லம் ஓர் அரண்மனையை விட மாளிகை போன்ற வடிவமைப்பில் மிகவும் பிரமாண்டமாக உள்ளது.  

## மேலும் பார்க்கவும்

- ஐதராபாத்து இல்லம்
- பரோடா இல்லம்
- பட்டியாலா இல்லம்
- உதய்பூர் வீடு
# ஜெய்ப்பூர் இல்லம்


அமைப்புடன் கூடிய ஜெய்ப்பூர் இல்லப் பின்புறம்]]  
**ஜெய்ப்பூர் இல்லம்** (*Jaipur House*) என்பது இந்தியாவின் புது தில்லி நகரத்தில் உள்ள ஜெய்ப்பூர் மகாராஜாவின் முன்னாள் இல்லமாகும். இது ராஜ்பத்தின் முடிவில், இந்தியாவின் வாயிலின் எதிரில் அமைந்துள்ளது.  

## வரலாறு
ஜெய்ப்பூர் இல்லமானது 1936-இல் லுட்யென்சு தில்லியைக் கட்டிய பிறகு, சார்லஸ் ப்லோம்ஃபீல்டால் வடிவமைக்கப்பட்டது.  

இன்று இது தேசிய நவீனக் கலைக்கூடத்தினைக் கொண்டுள்ளது, இது இந்தியாவின் முதன்மையான கலைக்கூடமாக 1954-இல் கலாச்சார அமைச்சகத்தால் நிறுவப்பட்டது.  

## கட்டிடக்கலை
இந்த அமைப்பு வண்ணத்துப்பூச்சி அமைப்பையும் மையக் குவிமாடத்தையும் கொண்டுள்ளது. இது சிவப்பு, மஞ்சள் மணற்கற்களால் மூடப்பட்டிருக்கும். அரண்மனையின் பின்புறம் ஒரு பெரிய தோட்டம் உள்ளது. தரை தளத்தில் உள்ள முக்கிய நடன மாடம் வழியாக இங்குச் செல்ல முடியும். நடன மாடத்தில் மரத்தினால் செய்யப்பட்டப் பதாகைகள் போடப்பட்டுள்ளது.  

இல்லத்தின் உள்ளே மத்தியக் குவிமாடத்தின் கீழ் பிரதான மண்டபம் உள்ளது. மேல் தளத்திற்குச் செல்லப் பெரிய சுழல் படிக்கட்டு உள்ளது.  

## மேலும் பார்க்கவும்

- ஐதராபாத்து இல்லம்
- பிகானேர் இல்லம்
- பரோடா இல்லம்
- பட்டியாலா இல்லம்
# ஜெய்சால்மேர் இல்லம்

<templatestyles src="Module:Coordinates/styles.css"></templatestyles>  

**ஜெய்சால்மேர் இல்லம்** (*Jaisalmer House*) என்பது புது தில்லியில் உள்ள ஜெய்சால்மேரின் மகாராவாலின் முன்னாள் இல்லமாகும். இது லுடியன்சு மாளிகைப் பகுதியில் உள்ளது.  

## பயன்பாடு
ஜெய்சால்மேர் இல்லம் இந்திய அரசுக்குச் சொந்தமானது. இது சட்டம் மற்றும் நீதி அமைச்சகத்தின் கீழ் நீதித்துறையின் நிர்வாக தலைமையகமாகப் பயன்படுத்தப்படுகிறது. ஒன்றிய அரசுப்பணியாளர் தேர்வாணைய அலுவலகம் இதன் பின்னால் உள்ளது. பாதுகாப்பு துறை இதை ஒட்டிய பகுதியில் அமைந்துள்ளது.  

## சுற்றுப்புறங்கள்
ஜெய்சால்மேர் மாளிகைக்கு அருகிலுள்ள முக்கியமான கட்டிடங்களில் குடியரசுத் தலைவர் இல்லம், துணைக் குடியரசுத் தலைவர் மாளிகை, இந்தியாவின் வாயில், அகில இந்திய தேசிய காங்கிரசு கட்சி தலைமையகம், பல தூதரகங்கள் அடங்கும். அருகிலுள்ள வானூர்தி நிலையம் சப்தர்ஜங் வானூர்தி நிலையம் ஆகும். ஜவஹர்லால் நேரு விளையாட்டரங்கம், கோல்ப் மைதானம், தேசியப் போர் நினைவுச்சின்னம், இந்திய நாடாளுமன்றம், கான் சந்தை மெட்ரோ நிலையம் ஆகியவை அருகில் உள்ளன.  

## தளம்
இங்குத் தோட்டமும் வாகனம் நிறுத்தும் இடமும் உள்ளது.
# ஜாம்நகர் இல்லம்

**ஜாம்நகர் இல்லம்** (*Jamnagar House*) என்பது தில்லியில் உள்ள நவநகர் மாநிலத்தின் ஜாம் சாகிப்பின் முன்னாள் இல்லமாகும். புது தில்லி மாவட்டத்தின் துணை ஆணையர் அலுவலகம், புது தில்லியில் உள்ள ஜாம்நகர் இல்லம், ஷாஜகான் சாலையில் அமைந்துள்ளது.  

இந்தக் கட்டிடத்தில் மத்திய வக்ஃப் வாரிய அலுவலகமும் உள்ளது.  

## மேலும் பார்க்கவும்

- ஐதராபாத் இல்லம்
- பிகானேர் இல்லம்
- பரோடா ஹவுஸ்
- ஜெய்ப்பூர் இல்லம்
- பட்டியாலா இல்லம்
# ஜோத்பூர் இல்லம்



**ஜோத்பூர் இல்லம்** (*Jodhpur House*) என்பது தில்லியில் உள்ள ஜோத்பூர் சமஸ்தான அரச முன்னாள் ஓய்விடம் ஆகும்.  

இது டாக்டர் ஆ. ப. ஜெ. அப்துல் கலாம் சாலையில் அமைந்துள்ளது. இது பாதுகாப்பு அமைச்சகத்தால் (இந்தியா) பயன்படுத்தப்படுகிறது.  

## மேலும் பார்க்கவும்
- ஐதராபாத்து இல்லம்
- பிகானேர் இல்லம்
- பரோடா இல்லம்
- ஜெய்ப்பூர் இல்லம்
- பாட்டியாலா இல்லம்
# சனசாது வருமதேவன்

**சனசாது வருமதேவன்** (ஆங்கிலம்: *Janasadhu Warmadewa;* இந்தோனேசியம்: *Sang Ratu Sri Janasadhu Warmadewa;* என்பவர் பாலி இராச்சியத்தின் வர்மதேவ மரபு வழியில், ஐந்தாம் அரசர் ஆவார். இவர் 10-ஆம் நூற்றாண்டின் இறுதி வாக்கில் ஆட்சி செய்ததாக செம்பிரான் கல்வெட்டின் *(Sembiran inscription)* வழி அறியப்படுகிறது.  

செம்பிரான் A II கல்வெட்டில், ஜூலா கிராமம்; மற்றும் அதைச் சுற்றியுள்ள கிராமங்களான இந்திரபுரா, பூவுன் டாலாம் மற்றும் ஈலிரான் கிராமங்களைச் சேர்ந்த கிராமவாசிகள் தர்மகூட துறவி இல்லம் *(Dharmakuta Hermitage)* என்று அழைக்கப்படும் புரா மேரு தலத்தை *(Pura Meru)* பழுதுபார்ப்பதில் ஒருவருக்கொருவர் உதவ வேண்டும் என்று எழுதப்பட்டு உள்ளது.  

## செம்பிரான் கல்வெட்டு

அத்துடன், ஆயுதம் ஏந்திப் போர் செய்ய வேண்டும்; மற்றும் கொள்ளைக்காரர்களிடம் இருந்து தப்பிக்க ஒருவருக்கு ஒருவர் உதவி செய்து கொள்ள வேண்டும் என்று மன்னர் சனசாது வருமதேவன் கட்டளையிட்டதாகவும் செம்பிரான் கல்வெட்டில் எழுதப்பட்டு உள்ளது.  

இதன்வழி, பூர்வீகப் பாலினிய அகா மக்களின் *(Bali Aga)* கிராமங்கள், வடக்கு பாலி கடற்கரைப் பகுதியில் நீண்ட காலமாக இருந்தன என்பதை அறியலாம். மேலும், அந்தப் பகுதியின் வழிபாட்டுப் பகுதிகளைப் பாதுகாப்பதற்கும்; மற்றும் வணிகத் துறைமுகங்களைப் பாதுகாப்பதற்கும்; மன்னர் சனசாது வருமதேவன் ஆணையிட்டுள்ளதாகவும் தெரிய வருகிறது.  

## செரி விஜய மகாதேவி

மன்னர் சனசாது வருமதேவன் எவ்வளவு காலம் ஆட்சி செய்தார் என்பதைப் பற்றி சரியாகத் தெரியவில்லை; ஆனால் 905 சக ஆண்டு (கி.பி 983) தேதியிட்ட கோப்லெக் கல்வெட்டில் *(Gobleg inscription),* புதிய ஆட்சியாளரான அரசி செரி விஜய மகாதேவி *(Sri Wijaya Mahadewi)* என்பவரின் பெயர் குறிப்பிடப்பட்டுள்ளது.  

அரசி செரி விஜய மகாதேவியின் கல்வெட்டு; மன்னர் சனசாது வருமதேவனின் கல்வெட்டில் உள்ளதைப் போலவே, புனா (*Punah*) என்ற சொல்லுடன் தொடங்குகிறது. புனா என்றால் 'மறைந்துபோன' என்று பொருள்படும்.
# இந்திர ஜெயசிங்க வருமதேவன்

**இந்திர ஜெயசிங்க வருமதேவன்** (ஆங்கிலம்: *Indrajayasingha Warmadewa;* இந்தோனேசியம்: *Jayasingha Warmadewa;* என்பவர் பாலி இராச்சியத்தின் வர்மதேவ மரபு வழியில், நான்காம் அரசர் ஆவார். இந்திரஜெயசிங்க வர்மதேவன் அல்லது ஜெயசிங்க வர்மதேவன் என்றும் அழைக்கப்படும் இவர் தவநேந்திர வருமதேவன் எனும் மூன்றாம் பாலி அரசரின் வாரிசு மன்னர் ஆவார்.  

இந்த மன்னரை **மனுகாயா கல்வெட்டு** *(Manukaya inscription)* (882 சக ஆண்டு) எனும் கல்வெட்டிலிருந்து அடையாளம் காணலாம்.  

பலத்த நீர் ஓட்டத்தால் ஆண்டுதோறும் சேதம் அடைந்து வந்த எம்பூல் தீர்த்தக் கோயிலை) *(Tampaksiring); Tirtha Empul)* மீட்டெடுக்க மன்னரின் உத்தரவு இந்தக் கல்வெட்டில், உள்ளது. மறுசீரமைப்புக்குப் பிறகு, இரண்டு ஏரிகளும் வலுவுடன் நீண்ட காலம் நீடித்தன என்று நம்பப்படுகிறது.  

## மனுகாயா கல்வெட்டு

தற்போது தம்பாக்சிரிங் அரசு அரண்மனைக்கு *(Tampaksiring State Palace)* அருகில் அமைந்துள்ள மனுக்ரயா கிராமத்தில் மன்னர் ஜெயசிங்க இரண்டு குளியலறைகளைக் கட்டியதாகவும் அந்தக் கல்வெட்டில் கூறப்படுகிறது.  

இதில் முக்கியமான தகவல் என்னவென்றால், மனுகாயா கல்வெட்டு தவநேந்திர வருமதேவன் மற்றும் அவரின் துணைவியார் ஆட்சிக் காலத்தில் வெளியிடப்பட்டது.
# கோவளம், கன்னியாகுமரி



**கோவளம்** என்பது இந்தியா தமிழ்நாடு மாநிலத்தில் கன்னியாகுமரி மாவட்டத்தின் அகத்தீசுவரம் ஊராட்சி ஒன்றியத்திற்கு உட்பட்ட கோவளம் ஊராட்சியிலுள்ள ஒரு புறநகர்ப் பகுதியாகும். இவ்வூர் கன்னியாகுமரி கடற்கரையை ஒட்டியுள்ள மீனவ கிராமமாகும். எனவே, இங்கு குடியிருக்கும் மீனவ மக்கள் கடல் சார்ந்த இன்னல்களை அடிக்கடி சந்திக்கின்றனர்.  
## அமைவிடம்
கடல் மட்டத்திலிருந்து சுமார் 31.15 மீ. உயரத்தில், என்ற புவியியல் ஆள்கூறுகள் கொண்டு, கன்னியாகுமரி அருகே கோவளம் அமையப் பெற்றுள்ளது.  

## சமயம்
### கிறித்தவத் தேவாலயம்
புனித இஞ்ஞாசியார் தேவாலயம் என்ற கிறித்தவத் தலம் ஒன்று இப்பகுதியில் அமைந்துள்ளது.  
## அரசியல்
கோவளம் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# செரி விஜய மகாதேவி

**செரி விஜய மகாதேவி** (ஆங்கிலம்: *Sri Wijaya Mahadewi of Bali;* இந்தோனேசியம்: *Śri Wijaya Mahadewi;* என்பவர் பாலி இராச்சியத்தின் வர்மதேவ மரபு வழியில் ஓர் அரசி ஆவார். பாலி இராச்சியத்தின் அரசர்கள் வரிசையில் இவர் ஆறாவது இடத்தில் உள்ளார். இவரின் ஆட்சிக்காலம் கிபி 983-989.  

பாலியின் வரலாற்றில் பதிவு செய்யப்பட்ட முதல் பெண் அரசி இவரே ஆகும். இவர் 905 சக ஆண்டு அல்லது கிபி 938-இல் ஆட்சி செய்யத் தொடங்கினார்.  

செரி விஜய மகாதேவி, பண்டைய மாதரம் இராச்சியத்தைச் சேர்ந்த முப்பு சிந்தோக் என்பவரின் *(Mpu Sindok)* மகளாக இருக்கலாம் என்றும் வரலாற்று ஆசிரியர்கள் சிலர் மதிப்பிடுகின்றனர்.  

## கோப்லெக் கல்வெட்டு

ஆயர் தாபார் கிராமத்திற்குள் அமைந்துள்ள இந்திரபுரா கோயிலின் பாதுகாவலராக ஆயர் தாபார் மக்களுக்கு செரி விஜய மகாதேவி அனுமதி அளித்துள்ளார். அது கோப்லெக் கல்வெட்டில் பதிவாகி உள்ளது.  

செரி விஜய மகாதேவி அரசியைப் பற்றிய வரலாற்றுச் சான்றாக உள்ள ஒரே கல்வெட்டு, கோப்லெக் கல்வெட்டு *(Gobleg inscription Pura Desa II)* (905 சக ஆண்டு) ஆகும்.  

## இந்திரபுர கோயில்

இந்த அரசி, ஆயர் தாபார் கிராமப் பகுதியில் உள்ள புக்கிட்துங்கலில் உள்ள இந்திரபுர கோயிலின் *(Indrapura Temple)* பாதுகாவலர்களாக இருந்த ஆயர் தாபார் கிராம மக்களுக்கு, மாப்பரின் பந்தாக்க சயன கல்வெட்டை *(Mabharin Pandaksayan Na)* புதுப்பிக்க அனுமதி அளித்தார்.  

செரி விஜய மகாதேவி அரசி வர்மதேவ மரபு வழியைச் சேர்ந்தவர் என்றாலும் அவர் அந்த மரபுவழி அடையாளத்தைப் பயன்படுத்தவில்லை என்பது குறிப்பிடத்தக்கது. இது பல முரண்பட்ட கோட்பாடுகளுக்கு இட்டுச் செல்கிறது. அரசியின் பட்டத்தில் செரி விஜயா என்ற சொல் தொடர் பயன்படுத்தப்பட்டு இருப்பதின் காரணமாக ஆய்வுகள் செய்யப்பட்டன.  

## கிழக்கு ஜாவானிய இராச்சியம்

அதைப் பற்றி பி.வி. வான் இசுடீன் காலன்பெல்ஸ் *(P.V. van Stein Callenfels)* (1924:30) என்பவர் ஆய்வுகள் செய்தார். செரி விஜய மகாதேவி, சுமாத்திராவின் சிறீ விஜய இராச்சியத்திலிருந்து வந்திருக்கலாம் என்று அவர் கருதுகிறார். அதாவது, சிறீ விஜயத்தின் அதிகாரம் பாலி வரை விரிவடைந்ததைக் காட்டுவதாக அவர் கூறுகிறார்.  

1950 ஆம் ஆண்டில், "தி இசுடாம்பூம் வான் ஆயர்லாங்கா" *(De Stamboom van Erlangga)* என்ற தலைப்பிலான தன்னுடைய கட்டுரையில், ஜே.எல். மோயன்ஸ் *(J.L. Moens)* என்பவர், செரி விஜய மகாதேவியை கிழக்கு ஜாவானிய இராச்சியத்துடன் இணைக்கிறார்.  

## இறப்பு

செரி விஜய மகாதேவி 911 சக ஆண்டில் (கி.பி 989) இறந்ததாகக் கருதப்படுகிறது. பின்னர் பாலியின் ஆட்சிப் பொறுப்பை குணப்பிரிய தருமபத்தினி; உதயனா வருமதேவன் தம்பதியினர் ஏற்றுக் கொண்டனர்.
# சதௌரா போர்



**சதௌரா போர்** (*Battle of Sadhaura*) என்பது 1710 ஆம் ஆண்டில் சீக்கியர்களுக்கும் சயீத் மற்றும் ஷேக் ஆகிய முகலாயர்களுக்கும் இடையே நடந்த போராகும். பேரரசின் படைகள் தோற்கடிக்கப்பட்டு நகரின் சுவர்களுக்கப்பால் சென்று ஒளிந்து தஞ்சமடைந்தன. பண்டாவின் படைகள் கோட்டையைக் கைப்பற்றி அதைத் தரைமட்டத்திற்கு சமமாக்கின. இதன் விளைவாக பண்டா சிங் பகதூர், ஓசுமான் கானைத் தோற்கடித்து வெற்றி பெற வழிவகுத்தது.  

## பின்னணி
சதௌரா நகரை ஆண்ட உஸ்மான் கான், பாங்கானி போரில் குரு கோபிந்த் சிங்கிற்கு உதவி செய்ததற்காக முஸ்லிம் பீர் சையத் பத்ருதீன் ஷா (பீர் புது ஷா என்றும் அறியப்படுபவர்) என்பவரை சித்திரவதை செய்து கொலை செய்தார். மேலும் உஸ்மான் கான் இந்துக்களுக்கு எதிராக இழைத்த கொடுமைகளுக்காகவும், அவர்களின் வீடுகளுக்கு முன்பாக பசுக்களை வெட்டியதற்காகவும், இந்துக்கள் மற்றும் சீக்கியர்கள் தங்கள் இறந்தவர்களை தகனம் செய்வதையும் மத நிகழ்வுகளை நடத்துவதையும் தடை செய்த உத்தரவிற்காகவும் சதௌராவை நோக்கி படையெடுத்தனர்.  

## விளைவு
ஒஸ்மான் கான் சிறைப்பிடிக்கப்பட்டு தண்டிக்கப்பட்டார். ஆளும் உயரடுக்கினருக்கு எதிராக கிளர்ச்சி செய்ய விரும்பிய, துன்பத்தை அனுபவித்து வந்த விவசாயிகள் பலர் பண்டா சிங் பகதூரின் படைகளில் சேர்ந்தனர். கோபமடைந்த கும்பல் நகரத்தை சூறையாடி அழித்து சையத் பத்ருதீன் ஷாவின் வீட்டில் தஞ்சம் புகுந்த அனைவரையும் கொன்றது. பண்டாவின் படைகள் நகரைக் கொள்ளையடித்தன. தொடர்ந்து நகர மக்கள் பெருமளவில் கொலை செய்யப்பட்டனர். பின்னர் ஒஸ்மான் கான் சீக்கியர்களால் சிறைப்பிடிக்கப்பட்டு தூக்கிலிடப்பட்டார். பின்னர், பண்டா சிங் பகதூர் சதௌராவிற்கு ஆளுநர் ஒருவரை நியமித்தார்.
# தேசிய நெடுஞ்சாலை 322 (இந்தியா)



**தேசிய நெடுஞ்சாலை 322** (**தே. நெ. 322**)(*National Highway 322 (India)*) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க பீகார் மாநிலத்தில் செல்கிறது. இந்த நெடுஞ்சாலை வைசாலி மாவட்டத்தில் ஹாஜிபூரில் உள்ள தேசிய நெடுஞ்சாலை 22 உடன் சமஸ்திபூர் மாவட்டத்தில் உள்ள முசுரிகராரியில் தேசிய நெடுஞ்சாலை 122-ன் இணைப்பை வழங்குகிறது.  

## பாதை
தேசிய நெடுஞ்சாலை 322 மேற்கிலிருந்து கிழக்கு திசையில் பின்வரும் நகரங்கள் வழியாகச் செல்கிறது:  

- ஹாஜிபூர் தொழில்துறை பகுதி
- பிதுபூர் ஆர்.எஸ்
- சக்சிகந்தர்
- காசிபூர் சௌக் (தேசரி)
- ஹஜ்ரத் ஜந்தாஹா
- சக்லால் சாஹி
- சரைரஞ்சன்
- முசுரிகராரி (சமஸ்திபூர்)
# தேசிய நெடுஞ்சாலை 522 (இந்தியா)



**தேசிய நெடுஞ்சாலை 522** (**தே. நெ. 522**) (முன்பு **தே. நெ. 100**)(*National Highway 522 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை முற்றிலும் சார்க்கண்டு மாநிலத்தில் இயங்குகிறது. சத்ராவினை ஹசாரிபாக்குடன் இணைக்கும் இச்சாலை தேசிய நெடுஞ்சாலை 22 உடன் அதன் சந்திப்பிலிருந்து தொடங்கி ஹசாரிபாக், பகோதர் அருகே தேசிய நெடுஞ்சாலை 19 உடன் அதன் சந்திப்பில் முடிவடைகிறது. இந்தச் சாலையின் மொத்த நீளம் 122 கி.மீ. ஆகும்.
# தேசிய நெடுஞ்சாலை 722 (இந்தியா)


**தேசிய நெடுஞ்சாலை 722** (**தே. நெ. 722**)(*National Highway 722 (India)*) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க பீகார் மாநிலத்தில் செல்கிறது. முசாபர்பூர் அருகே தேசிய நெடுஞ்சாலை 22 உடன் இதன் சந்திப்பிலிருந்து தொடங்கும் நெடுஞ்சாலை ரேவாகாட்டையினை தேசிய நெடுஞ்சாலை 31-யில் சாப்ரா அருகில் முடிவடைகிறது.
# தேசிய நெடுஞ்சாலை 922 (இந்தியா)



**தேசிய நெடுஞ்சாலை 922** (**தே. நெ. 922**)(*National Highway 922 (India)*) என்பது இந்தியாவின் பீகாரில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை பாட்னாவில் உள்ள மிதாபூரை பிஹ்தா, அர்ரா, பக்சர் நகரங்களுடன் இணைக்கிறது. காஜிபூர் மாவட்டத்தில் உள்ள ஹைடாரியாவில் உள்ள பூர்வாஞ்சல் விரைவுச்சாலையின் கிழக்கு முனையானது பக்சரிலிருந்து தேசிய நெடுஞ்சாலை 922-இல் சுமார் 17 கிமீ தொலைவில் உள்ளது.  

## பாதை

; பீகார்  

பீகாரில் தேசிய நெடுஞ்சாலை 922 பட்னா- அர்ரா-பக்சர் சாலை என்று அழைக்கப்படுகிறது. கிழக்கிலிருந்து மேற்கு நோக்கி இதன் பாதை பின்வருமாறு:  

- மிதாபூர், பாட்னா
- புல்வாரி ஷெரீப்
- டானாபூர்
- பிஹ்தா
- கோயில்வார்
- சகாடி
- கிதா, அர்ரா
- பெஹியா
- பிரம்பூர்
- டம்ரான்
- பக்சர்

**குறிப்பு:**  

- பக்சரிலிருந்து, தே. நெ. 319அ தெற்கே சௌசா, ராம்கர் & மொஹானியா நோக்கி நகர்கிறது.
- பக்ஸரில் இருந்து, கங்கை நதியைக் கடந்து வாரணாசி-காஜிபூர்-பல்லியா (தே. நெ. 31) உடன் இணைக்கவும்.

## சந்திப்பு

- மிதாபுர், பட்னா
- புல்வாரி செரிப்
- சாக்காடி
- கீத்தா, அர்ராவில்
- பேகாவில்
- தும்ரனில்
- பக்சரில்
# உதயனா வருமதேவன்


**உதயனா வருமதேவன்** அல்லது **வருமதேவ தருமா** (ஆங்கிலம்: *Udayana Warmadewa* அல்லது *Dharmmodayana Warmadewa* அல்லது *Udayana the Great*; இந்தோனேசியம்: *Udayana Warmadewa* அல்லது *Raja Maruhani Sri Dharmodayana Warmadewa)* என்பவர் பாலி இராச்சியத்தின் வர்மதேவ மரபு வழியில் அரசர் ஆவார். பாலி இராச்சியத்தின் அரசர்கள் வரிசையில் இவர் எட்டாவது இடத்தில் உள்ளார். இவரின் ஆட்சிக்காலம் கிபி 989-1011.  

இவர் குணப்பிரியா தருமபத்தினி என்று அழைக்கப்படும் ஜாவானிய அரசி மகேந்திரதத்தாவை மணந்தார். இவர்களின் பெயர்கள் பாலியில் காணப்படும் பல கல்வெட்டுகளிலும்,[1] ஜாவாவில் காணப்படும் கல்கத்தா கல்வெட்டிலும் *(Calcutta Stone)* எழுதப்பட்டுள்ளன.  

உதயனா வருமதேவன்; குணப்பிரியா தருமபத்தினி தம்பதியினர் பாலியை இணைந்து ஆட்சி செய்தனர்; இருவரின் பெயர்களிலும் கல்வெட்டுகளை வெளியிட்டனர்.  

## கல்கத்தா கல்வெட்டு

கல்கத்தா கல்வெட்டின் அசல் பெயர் புஞ்சாங்கான் கல்வெட்டு *(Pucangan Inscription; Prasasti Pucangan).* தற்போது இந்தக் கல்வெட்டு கொல்கத்தா இந்திய அருங்காட்சியகத்தில் பாதுகாப்பாக உள்ளது.  

உதயனா வருமதேவன்; குணப்பிரியா தருமபத்தினி தம்பதியினரின் மகன் ஏர்லங்கா என்பவர் இந்தோனேசிய வரலாற்றில் மிகவும் பிரபலமானவர். முன்பு, 1016-ஆம் ஆண்டில் ஜாவாவில் கவிழ்க்கப்பட்ட ஈசான வம்சத்தின் அரசர் தருமவங்சா *(Dharmawangsa)* என்பவரின் பேரரசை ஏர்லங்கா மீட்டு எடுத்தார்; மேலும் ஜாவா பாலி ஆகிய இடங்களில் இருந்த இராச்சியங்களை ஆட்சி செய்தவரும் இவரே ஆவார்.  

## திருமூர்த்தி வழிபாடு

உதயனா வருமதேவன் ஆட்சிக்காலத்தில், பாலி இராச்சியத்தில் சிவ சித்தாந்தம்; பாசுபதம்; பைரவர்; வைஷ்ணவம் போதம் (சோகதம்); பிராமணம்; ரிஷி; சோரா (கதிரவன்); கணபதியம் என ஒன்பது மதப் பிரிவுகள் இருந்தன. இருப்பினும் அவை பாரபட்சமின்றி ஒன்றாக வளர்க்கப்பட்டன. அவற்றை ஒன்றிணைக்க உதயனா வருமதேவன் முயற்சிகள் மேற்கொண்டு வெற்றியும் கண்டார்.  

இந்த ஒன்பது பிரிவுகளும், உதயனா வருமதேவன் ஆட்சிக்காலத்தில், திருமூர்த்தி வழிபாட்டின் வடிவத்தில் ஒன்றிணைக்கப்பட்டன.  

## மரபு

உதயனா வருமதேவன் பண்டைய பாலியின் தொடக்ககால வரலாற்று மாந்தர்களில் பெருமைக்குரியவராக அறியப்படுகிறார். மேலும் ஜாவாவின் வீர மன்னரான ஆயர்லங்காவின் தந்தையாகவும் உதயனா வருமதேவன் அடையாளம் காணப்படுகிறார். பாலினிய வரலாற்றில், பண்டைய ஜாவா அரசர்களைப் போல, ஒரு முக்கிய மாந்தராகவும் உதயனா வருமதேவன் பெருமைப் படுத்தப்படுகிறார்.  

அவரைப் போற்றும் வகையில், அவரின் பெயர் பாலியின் கடந்த காலப் பெருமையுடன் தொடர்பு படுத்தப்படுகிறது. 1962-ஆம் ஆண்டில், இந்தோனேசியா, பாலியில் உள்ள தென்பசாரில் உள்ள பொதுப் பல்கலைக்கழகமான உதயனா பல்கலைக்கழகம் *(:id:Universitas Udayana)* அவரின் பெயரில் நிறுவப்பட்டது. தற்போது அந்தப் பல்கலைக்கழகத்தில் 28,000 மாணவர்கள் உயர்க்கல்வி பெறுகின்றனர்.  

மேலும், பாலியை தளமாகக் கொண்ட இந்தோனேசிய இராணுவ கட்டளைக்கு *(Military Command Region) (Kodam),* அவரின் நினைவாக, கோடாம் IX/ உதயனா *(Kodam IX/Udayana)* என்று பெயரிடப்பட்டது.
# சர்க்கி தாத்திரி



**சர்க்கி தாத்திரி** (*Charkhi Dadri*), இந்தியாவின் அரியானா மாநிலத்தின் சர்க்கி தாத்திரி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம், மாநிலத்த் தலைநகரான சண்டிகருக்கு தென்மேற்கே 258 கிலோ மீட்டர் தொலைவிலும்; தில்லியிலிருந்து 90 கிலோ மீட்டர் தொலைவிலும் உள்ளது. இந்நகரத்தின் வழியாக தேசிய நெடுஞ்சாலை எண் 149-B மற்றும் தேசிய நெடுஞ்சாலை எண் NH 348-B செல்கிறது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 19 வார்டுகளும், 11074 வீடுகளும் கொண்ட சர்க்கி தாத்திரி நகரத்தின் மக்கள் தொகை 56,337 ஆகும். அதில் ஆண்கள் 29,953 மற்றும் பெண்கள் 26,384 உள்ளனர்.பாலின விகிதம் 1000 ஆண்களுக்கு 879 பெண்கள் வீதம் உள்ளனர். சராசரி எழுத்தறிவு 83.67 % ஆகும். மக்கள் தொகையில் 6 வயதிற்குட்பட்ட குழந்தைகள் 6765 (12.01 % ) ஆக உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.74 % மற்றும் 0% ஆக உள்ளனர். இந்நகர மக்களில் இந்து சமயத்தினர் 98.31%, இசுலாமியர் 0.64%, சமணர்கள் 0.55% மற்றும் பிறர் கிறித்தவர்கள் மற்றும் பிறர் .0.87%% ஆக உள்ளனர்.
# சஜ்ஜர்



**சஜ்ஜர்** (*Jhajjar*), இந்தியாவின் அரியானா மாநிலத்தின் சஜ்ஜர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். அரியானா மாநிலத் தலைநகரான சண்டிகருக்கு தெற்கே 269 கிலோ மீட்ட்ர் தொலைவிலும்; குருகிராம் நகரத்திற்கு வடமேற்கே (45.6 கிலோ மீட்டர் தொலைவிலும்; தில்லிக்கு மேற்கே 72.2 கிலோ மீட்டர் தொலைவிலும் உள்ளது. ரேவாரி-ரோத்தக் நகரங்களை இணைக்கும் தேசிய நெடுஞ்சாலை எண் 352 மற்றும் லோகாரு-மீரட் நகரஙகளை இணைக்கும் தேசிய நெடுஞ்சாலை எண் 334B சஜ்ஜர் நகரம் வழியாகச் செல்கிறது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 19 வார்டுகளும், 9,162 h வீடுகளும் கொண்ட சஜ்ஜர் நகரத்தின் மக்கள் தொகை 48,424 ஆகும். அதில் ஆண்கள் 25,678 மற்றும் பெண்கள் 22,746 உள்ளனர்.பாலின விகிதம் 1000 ஆண்களுக்கு 886 பெண்கள் வீதம் உள்ளனர். சராசரி எழுத்தறிவு 90.70 % ஆகும். மக்கள் தொகையில் 6 வயதிற்குட்பட்ட குழந்தைகள் 5862 (12.11 %) ஆக உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 17.18 % மற்றும் 0% ஆக உள்ளனர். இந்நகர மக்களில் இந்து சமயத்தினர் 98.53%, இசுலாமியர் 0.76%, சீக்கியர் 0.25% மற்றும் பிறர் 0.46% ஆக உள்ளனர்.
# தேசிய நெடுஞ்சாலை 23 (இந்தியா)


**தேசிய நெடுஞ்சாலை 23** (**தே. நெ. 23**)(*National Highway 23 (India)*) என்பது இந்தியாவின் முதன்மையான தேசிய நெடுஞ்சாலை ஆகும். தேசிய நெடுஞ்சாலை 23 முழுக்க முழுக்க இராசத்தான் மாநிலத்தில் கிழக்கு-மேற்கு திசையில் செல்கிறது.  

## பாதை

தேசிய நெடுஞ்சாலை 23 இராசத்தான் மாநிலத்தில் உள்ள கோதுன், லால்சோட், கரௌலி, பாரி, துல்பூர் ஆகிய நகரங்களை இணைக்கிறது.  

## சந்திப்புகள்
: முனையம் கோதுன் அருகில்  
: லால்சாத் அருகில்  
: லால்சாத் அருகில்  
: தோல்பூர் அருகில்  
: முனையம் தொளல்பூர் அருகில்  

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 123 (இந்தியா)



**தேசிய நெடுஞ்சாலை 123**, பொதுவாக **தே. நெ. 123** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 123 இந்தியாவில் உள்ள இராசத்தான், உத்தரப் பிரதேச மாநிலங்களை கடந்து செல்கிறது.  

## பாதை
தோல்பூர், செபாவ், சரேந்தி, கடோலி, உருப்பாசு, கானுவா(கனுவா), உஞ்சா நாக்லா.  

## சந்திப்புகள்
: தோல்பூர் அருகில் முனையம்  
: உஞ்சா நாக்லா அருகில் முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# 8ஆவது ஊதியக்குழு (இந்திய அரசு)

இந்தியப் பிரதமர் நரேந்திர மோதி தலைமையிலான அமைச்சரவைக் குழு, 16 சனவரி 2025 அன்று 8ஆவது ஊதியக் குழுவை அமைக்க ஒப்புதல் வழங்கியுள்ளதாக தகவல் தொலை தொடர்பு அமைச்சர் அஸ்வினி வைஷ்னவ் அறிவித்தார். பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் 2025ஆம் ஆண்டிற்குள் 8ஆவது ஊதியக் குழுவிற்கு ஒரு தலைவரும், இரண்டு உறுப்பினர்களும் நியமிக்கும் என்றும், 8ஆவது ஊதியக் குழுவின் பரிந்துரைகளின்படி (7வது ஊதியக் குழு பதவிக் காலம் முடிவடைதற்குள்) புதிய ஊதிய விகிதங்கள் (Pay Scales) மற்றும் படிகள் (Allowances) மத்திய அரசு ஊழியர்களுக்கு வழங்கப்படும் என்றும் அறிவித்தார். 8ஆவது ஊதியக் குழுவின் பரிந்துரையால் 49 இலட்சம் மத்திய அரசு ஊழியர்களும் (பாதுகாப்புப் படையினர் உள்பட); 65 இலட்சம் மத்திய அரசு ஓய்வூதியர்களும் கூடுதல் நிதிப் பலன்கள் பெறுவர்.28 அக்டோபர் 2025 அன்று இந்திய அரசு 8வது ஊதியக் குழுவை நியமித்தது.  

## பின்னணி
1947ஆம் ஆண்டிலிருந்து இந்திய அரசு 7 ஊதியக் குழுக்களை நிறுவியது. இறுதியாக 2014ல் 7ஆவது ஊதியக் குழு அமைக்கப்பட்டது. 7ஆவது ஊதியக் குழுவின் பரிந்துரைகள் 1 சனவரி 2016 முதல் நடைமுறைப்படுத்தப்பட்டது. 7ஆவது ஊதியக் குழுவின் பதவிக் காலம் டிசம்பர் 2025இல் முடிவடைவதால், 8ஆவது ஊதியக் குழு நியமிக்கப்பட உள்ளது.  

## 8வது ஊதியக் குழுவினர்
இந்திய அரசின் அமைச்சரவைக் குழு 28 அக்டோபர் 2025 அன்று 8வது ஊதியக் குழுவை நியமித்தது. குழுவிற்கு ஒரு தலைவரையும், ஒரு பகுதி நேர உறுப்பினரையும் மற்றும் ஒரு உறுப்பினர்-செயலாளரையும் நியமித்தது. இக்குழுவின் தலைவராக ஓய்வு பெற்ற நீதியரசர் திருமதி *இரஞ்சனா பிரகாஷ் தேசாய்* பதவியேற்ற 18 மாதங்களுக்குள் தனது இறுதி அறிக்கையை அரசுக்கு சமப்பிக்க வேண்டும். ஊதியக் குழுவின் தலைவருக்கு உதவிட பகுதி நேர உறுப்பினராக பெங்களூருவில் உள்ள இந்திய மேலாண்மை கழகத்தின் பேராசிரியர் *புலாக் கோஷ்* மற்றும் பெட்ரோலிய அமைச்சகத்தின் செயலாளர் *பங்கஜ் ஜெயின்* உறுப்பினர்-செயலராக செயல்படுவர்.  

## புதிய ஊதிய விகிதங்கள் நடைமுறைக்கு வரும் நாள்
7வது ஊதியக் குழுவினரின் பதவிக்காலம் 31 டிசம்பர் 2025 அன்றுடன் முடிவடைகிறது. எனவே மத்திய அரசு ஊழியர்களுக்கு புதிய ஊதிய விகிதங்கள் நடைமுறைப்படுத்த, 8வது ஊதியக் குழுவினர் பதவியேற்ற நாளிலிருந்து 18 மாதங்களுக்குள் தங்களது அறிக்கையை அரசுக்கு அறிக்கையாக சமர்ப்பிக்க வேண்டும். ஊதியக் குழுவின் பரிந்துரைகள் 1 சனவரி 2026 முதல் முன்தேதியிட்டு நடைமுறை வரும் எதிர்பார்க்கப்படுகிறது.  
## விமர்சனங்கள்
8வது ஊதியக் குழுவின் குறிப்பு விதிமுறைகளில் புதிய ஊதிய விகிதங்கள் எந்த நாளிலிருந்து நடைமுறைக்கு வரும் என்று குறிப்பிடப்படவில்லை என்பதை இந்திய அரசிடம் மத்திய அரசு ஊழியர்கள் சங்கத்தினர் முறையிட்டுள்ளனர்.  
முந்தைய ஊதியக் குழுக்கள் பரிந்துரைந்த ஊதிய விகிதங்கள் நடைமுறைக்கு வந்த கால விவரம்:  
- 4ஆவது ஊதியக் குழு – 01 சனவரி 1986
- 5ஆவது ஊதியக் குழு – 01சனவரி 1996
- 6ஆவது ஊதியக் குழு – 01 சனவரி 2006
- 7ஆவது ஊதியக் குழு – 01 சனவரி 2016
# உருப்பாசு


**உருப்பாசு** (*Rupbas*) என்பது இந்தியாவின் இராசத்தான் மாநிலத்தில் உள்ள பரத்பூர் மாவட்டத்தில் உள்ள உருப்பாசு வட்டத்தில் உள்ள ஒரு நகரம் ஆகும். இது மாவட்டத் தலைமையகமான பரத்பூரிலிருந்து தெற்கே 26 கி.மீ. தொலைவில் அமைந்துள்ளது. மாநிலத் தலைநகர் ஜெய்ப்பூரில் இருந்து 194 கி.மீ. தொலைவிலுள்ளது. பதேபூர் சிக்ரி, பரத்பூர், அச்நேரா, நாட்பாய் ஆகியவை உருப்பாசு அருகிலுள்ள நகரங்கள்.